Document ID: 32007R0721

KOMISSION ASETUS (EY) N:o 721/2007,
annettu 25 päivänä kesäkuuta 2007,
neuvoston asetuksen (EY) N:o 1290/2005 soveltamista koskevista yksityiskohtaisista säännöistä julkisena varastointina toteutettavien interventiotoimenpiteiden Euroopan maatalouden tukirahastosta (maataloustukirahasto) myönnettävän rahoituksen ja jäsenvaltioiden maksajavirastojen hoitaman julkisen varastoinnin toimien kirjanpidon osalta annetun asetuksen (EY) N:o 884/2006 muuttamisesta Bulgarian ja Romanian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Bulgarian ja Romanian liittymissopimuksen,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
sekä katsoo seuraavaa:
(1)
Komission asetuksen (EY) N:o 884/2006 (1) liitteisiin IV ja VI on tarpeen tehdä eräitä teknisiä muutoksia Bulgarian ja Romanian Euroopan unioniin liittymisen vuoksi.
(2)
Olisi vahvistettava toisaalta asetuksen (EY) N:o 884/2006 liitteessä IV olevan I kohdan 2 alakohdassa tarkoitetut viitekorkokannat Bulgariassa ja Romaniassa kyseisille jäsenvaltioille korvattavien julkisen varastoinnin toimien rahoituskustannusten laskemiseksi ja toisaalta vuoden 2007 viitekausi Bulgarian ja Romanian osalta kyseisille jäsenvaltioille korvattavien varainhoitovuoden 2008 julkisen varastoinnin toimien yhdenmukaisten kiinteiden määrien laskemiseksi.
(3)
Sen vuoksi asetusta (EY) N:o 884/2006 olisi muutettava,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 884/2006 seuraavasti:
1)
Korvataan liitteessä IV oleva lisäys tämän asetuksen liitteellä I.
2)
Korvataan liitteessä VI olevan I kohdan 1 alakohta tämän asetuksen liitteellä II.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä kesäkuuta 2007.

Labels: 4
6
12
18
15